cyanic-selkie/wikianc huggingface dataset:
จักรวรรดิมองโกล
อาณาจักรสิงหะส่าหรี
เหตุการณ์ร้ายได้เกิดขึ้น ระหว่างทางมุ่งหน้าไปยังเมืองมัชปาหิตกองกำลังทหารของเจ้าชายวิชัยได้ลอบซุ่มโจมตีทหารมองโกลที่ตามเสด็จไป ส่วนกองทัพมองโกลภายใต้การบังคับบัญชาของแม่ทัพชี่ปีและแม่ทัพอิโก มู ซุ ซึ่งรออยู่ที่เมืองเคดิรี ถูกกองทัพใหญ่ของเจ้าชายวิชัยโอบล้อมโจมตีโดยที่ไม่มีใครคาดคิด แม่ทัพมองโกลทั้งสองได้นำกองกำลังตีฝ่าวงล้อมเพื่อมุ่งหน้าไปยังกองเรือที่จอดอยู่ท่าเรือ ในที่สุดแม่ทัพชี่ปีถึงกับต้องล่าถอย และตัดสินใจวิ่งหนีไปยังเรือที่จอดอยู่ที่ท่าเรือ แต่ปรากฏว่าเขาต้องสูญเสียชีวิตของทหารราบไปกว่าสามพันคน เมื่อกลับไปถึงมองโกล กุบไลข่านก็ได้สวรรคตในปี พ.ศ. 1837 และก็ไม่มีผู้นำคนใดที่จะนำกองทัพไปปราบปรามอาณาจักรสิงหะส่าหรี (อินโดนีเซีย) อีกเลย
เกมแบตเทิลรอยัล
วิดีโอเกมแนวแบตเทิลรอยัล หรือ แบตเทิลรอยัล (Battle royale game) เป็นแนวหนึ่งของวิดีโอเกมที่ผสมผสานการเอาชีวิตรอด, การสำรวจ และการขจัตองค์ประกอบของเกมแนวเอาชีวิตรอด เพื่อหาผู้เล่นคนสุดท้ายที่รอดชีวิต เกมแนวแบตเทิลรอยัลได้ท้าทายผู้เล่นเป็นจำนวนมาก โดยเริ่มต้นด้วยอุปกรณ์ที่น้อยที่สุดเพื่อค้นหาอาวุธกับเกราะและกำจัดฝ่ายตรงข้ามอื่น ๆ ทั้งหมดในขณะที่ต้องอยู่ใน "พื้นที่ปลอดภัย" เพื่อหลีกเลี่ยงการถูกขังอยู่นอกเขตที่หดเล็กลง กับผู้ชนะเป็นคู่แข่งครั้งสุดท้ายในเกม ชื่อสำหรับประเภทนี้ถูกนำมาจากภาพยนตร์ญี่ปุ่นใน ค.ศ. 2000 เรื่อง เกมนรก โรงเรียนพันธุ์โหด ซึ่งนำเสนอรูปแบบเดียวกันเพื่อหาผู้เล่นคนสุดท้ายที่รอดชีวิตในโซนที่หดตัว
ต้นกำเนิดของแนวนี้เกิดขึ้นจากม็อดเกมออนไลน์สำหรับการเอาชีวิตรอดอย่าง ไมน์คราฟต์ และ อาร์มา 2 ก่อนที่จะกลายเป็นที่นิยมกับเกมแบบสแตนด์อโลนอย่างเช่น เพลเยอร์อันโนนส์แบตเทิลกราวดส์ ซึ่งขายได้กว่า 40 ล้านชุดในช่วงกลาง ค.ศ. ​​2018 และในปีเดียวกัน ฟอร์ทไนท์: แบตเทิลรอยัล วิดีโอเกมเล่นฟรี ได้กลายเป็นปรากฏการณ์ทางวัฒนธรรมและแซงหน้า เพลเยอร์อันโนนส์แบตเทิลกราวดส์ ในแง่ของจำนวนผู้เล่นและรายได้อย่างรวดเร็ว
สโมสรฟุตบอลนอร์ทเทิร์น นครแม่สอด ยูไนเต็ด
สโมสรฟุตบอลนอร์ทเทิร์น นครแม่สอด ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลแม่สอด อำเภอแม่สอด จังหวัดตาก ปัจจุบันลงแข่งขันในระดับไทยลีก 3 โซนภาคเหนือ
โดยสโมสรก่อตั้งขึ้นเมื่อปี พ.ศ. 2559 และเริ่มต้นส่งทีมลงแข่งขันในรายการระดับสมัครเล่นอย่าง ฟุตบอลดิวิชั่น 3 ฤดูกาล 2559 ก่อนที่ต่อมาในฤดูกาล 2560 จะสร้างผลงานคว้าอันดับ 1 ในการแข่งขันไทยแลนด์ อเมเจอร์ลีก โซนภาคเหนือตอนล่าง และชนะในรอบชิงชนะเลิศ ทำให้ได้เลื่อนชั้นขึ้นมาแข่งขันในระดับไทยลีก 4 ซึ่งเป็นลีกอาชีพเป็นครั้งแรกในฤดูกาล 2561
ลูกเป็ดขี้เหร่ (นวนิยาย)
Ugly Duckling ลูกเป็ดขี้เหร่ เป็นชุดนวนิยายแนววีรคติ-ตลก-จินตนิมิต ซึ่งประพันธ์โดย ภิญญดา, วีสาม, อาทิชา (นานา), พราวพิรุณ, เจ้าปลาน้อย, ปุยฝ้าย, แสตมป์เบอรี่, มิลค์พลัส, may112, Mimoza ซึ่งเป็นเป็นผู้ประพันธ์ชุดเดียวกับที่ประพันธ์นิยายแนวแจ่มใส ความรู้สึกดี… ที่เรียกว่ารักและแจ่มใส เลิฟ ซีรีส์ อีกด้วย โดยนิยายชุด Ugly Duckling ลูกเป็ดขี้เหร่' ประกอบด้วยหนังสือทั้งหมด 10 เล่มคือ Overload รักเต็มล้น Secret รักลับ…ลับ Monster รักทั้งเพ Awesome! สืบ รัก หลอน Don’t อย่ามองนะถ้าไม่อยากตกหลุมรัก Puppy Love ปิ๊งรักครั้งนี้ขอรีเควสต์หัวใจยัยจุมม่า Boy’s Paradise แผนรักชุลมุนจับคุณผู้ชายมาให้ฟิน Pretty (Pity) Girl ส่งรักทักทายหัวใจยัยขี้ลืม Perfect Match แฟนฉัน! รับประกันความเพอร์เฟ็กต์ และ Mystery Club คลับรักอลวน ชมรมคนอลเวง ซึ่งตีพิมพ์ครั้งแรกเมื่อเดือน กุมภาพันธ์ พ.ศ. 2557 โดยสำนักพิมพ์แจ่มใส
นิยายชุด Ugly Duckling เป็นนิยายในเดือนแห่งความรักที่มาในคอนเซ็ปต์ ลูกเป็ดขี้เหร่ กับหนังสือ ชุด Ugly Duckling เป็นนิยายที่ในหนังสือ ชุดนี้คือ คนที่มีบุคลิกลักษณะหน้าตาแบบธรรมดาทั่วไป ไม่โดดเด่นจนเกือบเข้าขั้นขี้เหร่ ไปจนถึงลักษณะนิสัยแปลกๆ ที่ยากต่อการเข้าใจ ถูกนำมาถ่ายทอดเป็นนิยายรักสนุก เนื้อเรื่องภายในเล่มฉีกแนวนางเอกสาวสวย รวยเพอร์เฟ็กต์อย่างสิ้นเชิง
นิยายเรื่อง Ugly Duckling ลูกเป็ดขี้เหร่ นั้น จีเอ็มเอ็ม แกรมมี่ได้ซื้อลิขสิทธิ์ไปทำเป็นละคร รักนะเป็ดโง่ โดยนำผลงานจากหนังสือขายดีจากแนวแจ่มใส เลิฟ ซีรีส์ไปทำเป็นละครด้วยกันสี่เรื่องและออกอากาศทางช่อง GMM CHANNEL ทุกวันอาทิตย์ เวลา 20.00 - 21.00 น. เริ่มตอนแรกวันที่ 17 พฤษภาคม พ.ศ. 2558
Perfect Match แฟนฉัน! รับประกันความเพอร์เฟ็กต์
• พุฒิชัย เกษตรสิน รับบท เสือ/ลีโอ
• วรนิษฐ์ ถาวรวงศ์ รับบท จูเนียร์/จุนิตา อยู่เผือก
• กรวิชญ์ บุญศรี รับบท หญิงบี้
• อรณิชา กรินชัย รับบท หนุงหนิง
• ปรมาภรณ์ จ่างกมล รับบท
• ศุภวรรณ คุตพันธ์ รับบท
• วิชชุดา รติไพบูลย์ รับบท
• ณัฐรัชต์ ก้อนแก้ว รับบท
• นิติ ชัยชิตาทร รับบท อาจารย์อมร
• ธนากร ชินกูล รับบท อาจารย์ธนากร
• โนลแอล กลิ่นเนียม รับบท
• พรทิพย์ พันตาวงษ์ รับบท
• ณัฐ ศักดาทร รับบท หมอศักดา
• เลโอ โซสเซย์ รับบท แม็กซ์
Pity Girl ส่งรักทักทายหัวใจยัยขี้ลืม
• ณัฐชา จันทพันธ์ รับบท แอสตัน
• ณฉัตร จันทพันธ์ รับบท ฟุยุ
• นีร สุวรรณมาศ รับบท อลิส
• ทัชชกร บุญลัภยานันท์ รับบท ป้ามาร์ธ่า/เมธี
• ณิชชารีย์ กิจวิริยะธนโชติ รับบท แบมบี้
• มริภา ศิริพูล รับบท แพทตี้
• มารี เออเจนี เลอเลย์ รับบท ชิชา
• จุมพล อดุลกิตติพร รับบท พี่ทอม
• ฐิติภูมิ เตชะอภัยคุณ รับบท บีเอ็ม
Don’t อย่ามองนะถ้าไม่อยากตกหลุมรัก
• ชัชชวิศ เตชะรักษ์พงศ์ รับบท มินตัน
• ลภัสลัล จิรเวชสุนทรกุล รับบท แมวน้ำ
• กรภพ จันทร์เจริญ รับบท ปลาหมึก
• กรภัทร์ เกิดพันธุ์ รับบท ปลาวาฬ
• อลีสญาฌ์ ทอย รับบท วิเวียน
• ลาภิสรา อินทรสูต รับบท โอโซน
• กิตติพัทธ์ ชลารักษ์ รับบท หมอ
• ธนกร โพธิ์วิจิตร รับบท
Boy’s Paradise แผนรักชุลมุนจับคุณผู้ชายมาให้ฟิน
• ฌอห์ณ จินดาโชติ รับบท ซียู
• เอสเธอร์ สุปรีย์ลีลา รับบท มามิ/มิรัณนา
• กิจเกษม แมคแฟดเดน รับบท แอลเจ
• กร คุณาธิปอภิสิริ รับบท เรย์จิ
• ณภศศิ สุรวรรณ รับบท กีกี้
• อัญชสา มงคลสมัย รับบท น้ำส้ม
• พนมเรขา โพธิติก รับบท
• ปิติ จิรรัตนโชติกุล รับบท
• อติพร ห่างภัย รับบท
• เมธาวี พิเชฐชัยยุทธ์ รับบท
• อานุภาพ สุริยะธง รับบท
ประเทศไมโครนีเชียในโอลิมปิกเยาวชนฤดูร้อน 2014
ประเทศไมโครนีเชีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติไมโครนีเชียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศไมโครนีเชียไม่ได้รับเหรียญรางวัล
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ยกน้ำหนัก
ผลการแข่งขันดังนี้ :
ไปรยาดูกัชแตลู
ไปรยาดูกัชแตลู (Praia do Castelo; ) เป็นหาดริมฝั่งมหาสมุทรแอตแลนติกแห่งหนึ่ง ตั้งอยู่ใกล้กับหมู่บ้านตากอากาศซึชมารียัชในเขตเทศบาลอัลบูไฟรา เขตฟารู ประเทศโปรตุเกส ห่างจากย่านเมืองเก่าอัลบูไฟราไปทางทิศตะวันตก 6.4 กิโลเมตร และห่างจากเมืองฟารู (เมืองหลักของเขตฟารู) ไปทางทิศตะวันตก 51.3 กิโลเมตร ไปรยาดูกัชแตลูเป็นหนึ่งในหาดธงฟ้า 69 หาดในภูมิภาคอัลการ์วึ (พ.ศ. 2555)
ไปรยาดูกัชแตลูแท้จริงแล้วประกอบด้วยหาดหลักหนึ่งหาดกับหาดบริวารและเวิ้งอ่าวเล็ก ๆ อีกหลายแห่ง หาดหลักมีความยาวประมาณ 200 เมตร โอบล้อมด้วยหน้าผาตะปุ่มตะป่ำสูงประมาณ 9 เมตร ในแต่ละทิศทางจากหาดหลักมีเวิ้งอ่าวเล็ก ๆ หลายแห่งสลับกับโขดหิน หาดแห่งนี้ได้ชื่อมาจากหอสังเกตการณ์ซึ่งเคยตั้งตระหง่านอยู่ที่นี่ หอดังกล่าวสร้างขึ้นในช่วงกลางคริสต์ศตวรรษที่ 16 เพื่อใช้เป็นที่ตรวจตราแนวชายฝั่งและเฝ้าระวังการโจมตีของโจรสลัดบาร์บารีที่มาจากแอฟริกาเหนือ ปัจจุบันยังหลงเหลือซากบางส่วนของหอให้เห็นใกล้กับทางลงสู่หาด
Abatus shackletoni
Abatus shackletoni เป็นสปีชีส์ของเม่นทะเลในวงศ์ Schizasteridae มีเกราะที่มีหนามปกคลุม Abatus shackletoni ได้รับการอธิบายอย่างเป็นวิทยาศาสตร์ครั้งแรกโดยโคห์เลอร์ ในปี 1911
อเมนเนมเฮต (พระราชโอรสในทุตโมสที่สี่)
อเมเนมเฮต เป็นเจ้าชายแห่งราชวงศ์ที่สิบแปดของอียิปต์โบราณ เป็นพระราชโอรสของฟาโรห์ทุตโมสที่สี่ พระองค์ปรากฎอยู่บนภาพสลักในหลุมฝังศพหมายเลข ทีที 64 ซึ่งเป็นหลุมฝังศพของเฮกาเรชู และพระศพของพระองค์ถูกฝังไว้ในหลุมฝังศพของพระราชบิดาของพระองค์ในหุบเขากษัตริย์ สุสาน เควี 43 ร่วมกับพระบิดาและพระขนิษฐาของพระองค์นามว่า เทนต์อามุน
อากิตะ (เมือง)
นครอากิตะ เป็นนครศูนย์กลางของจังหวัดอากิตะ ประเทศญี่ปุ่น ได้รับการยกฐานะเป็นนครศูนย์กลางตั้งแต่ 1 เมษายน พ.ศ. 2432 เป็นต้นมา
Abbreviata
Abbreviata เป็นสกุลของนีมาโทดในวงศ์ Physalopteridae
อากิตะ (เมือง)
ภูมิศาสตร์
นครอากิตะตั้งอยู่บริเวณที่รายชายฝั่งตอนกลางของจังหวัดอากิตะ โดยทางตะวันตกของเมื่องเป็นชายฝั่งออกสู่ทะเลญี่ปุ่น กลางเมืองมีแม่น้ำโอโมโนะไหลผ่าน
ประวัติศาสตร์
พื้นที่อันเป็นที่ตั้งของนครอากิตะ ณ ปัจจุบัน เคยเป็นส่วนหนึ่งของจังหวัดเดวะ ซึ่งเป็นจังหวัดในยุคโบราณของญี่ปุ่นเมื่อกว่าพันปีที่แล้ว ภายในเมือง มีซากโบราณสถานสำคัญที่เรียกว่า จิโซเด็ง อยู่ ซึ่งโบราณวัตถุนั้นล้วนเป็นสิ่งของจากยุคหินจนถึงยุคยาโยอิ ต่อมาในยุคนาระ ราชสำนักได้สร้างปราสาทอากิตะขึ้นในปี พ.ศ. 1276 เพื่อที่จะสามารถควบคุมและปกครองชนเผ่าพื้นเมืองเอมิชิได้ ทั้งนี้ ในยุคเซ็งโงกุ อากิตะถูกปกครองโดยตระกูลซามูไรท้องถิ่นที่ปกครองโดยการสืบสายโลหิต จนกระทั่งในยุคเอโดะ ตระกูลซาตาเกะก็ได้เข้ามาปกครองพื้นที่แถบนี้และสถาปนาเป็นแคว้นคูโบตะ ภายใต้รัฐบาลโชกุนโทกูงาวะ
Abbreviata
สกุลนี้มีการแพร่กระจายเกือบทั่วโลก
อากิตะ (เมือง)
รัชสมัยเมจิและไทโช
ในรัชสมัยเมจิ เมื่อรัฐบาลโชกุนโทกูงาวะล่มสลายและอำนาจสูงสุดหวนคืนสู่องค์จักรพรรดิ รัฐบาลสมเด็จพระจักรพรรดิได้ยุบแคว้นศักดินาคูโบตะ เมืองที่เป็นที่ตั้งของปราสาทถูกแบ่งออกเป็นสองเมือง คือ เมืองอากิตะและเมืองคูโบตะ จังหวัดอากิตะจัดตั้งขึ้นในปี พ.ศ. 2414 ต่อมา อำเภออากิตะเดิมได้ถูกแบ่งออกเป็นสองอำเภอ คือ อำเภอคิตาอากิตะและอำเภอมินามิอากิตะในปี พ.ศ. 2421 ทั้งนี้ ในวันที่ 30 เมษายน พ.ศ. 2429 ได้เกิดเหตุเพลิงไหม้ครั้งใหญ่ขึ้นในเมืองอากิตะ บ้านเรือนส่วนใหญ่ถูกเผาทำลาย
Abbreviata
สปีชีส์:
อากิตะ (เมือง)
รัชสมัยเมจิและไทโช
เมื่อประเทศมีระบบเทศบาลเกิดขึ้นเมื่อวันที่ 1 เมษายน พ.ศ. 2432 "เทศบาลนครอากิตะ" ก็ได้รับการจัดตั้งขึ้นอย่างเป็นทางการ ซึ่งเขตเทศบาลนี้ก็ได้รวมเอาเมืองอากิตะและเมืองคูโบตะที่มีอยู่เดิมเข้าด้วยกัน แต่ทั้งนี้ ในส่วนของพื้นที่บริเวณท่าเรือได้แยกออกไปเป็น "เทศบาลเมืองสึจิซากิโกะ"
ในรัชสมัยไทโช เป็นยุคที่เมืองอากิตะมีการพัฒนาอย่างมาก จากการเข้ามาของบริษัทน้ำมันนิปปอนออยล์คอร์เพอเรชันในปี พ.ศ. 2457 และการเปิดสาขาของธนาคารแห่งประเทศญี่ปุ่น ในปี พ.ศ. 2459
พ.ศ. 2516 ที่ชานเมืองอากิตะ ได้มีรายงานการประจักษ์ของพระแม่มารีย์ ในบริเวณชนบทห่างไกลซึ่งได้รับความสนใจจากคริสตชนและชวาญี่ปุ่นทั่วประเทศ ภายหลังเป็นที่รู้จักกันในนามแม่พระประจักษ์ที่อากิตะ
ซิมการ์ด
มอดูลระบุผู้เช่า หรือ มอดูลระบุผู้ใช้บริการ (Subscriber identity/identification module) หรือที่เรียกกันทั่วไปว่า ซิมการ์ด (SIM Card) คือแผงวงจรรวมสำหรับบันทึกเลขประจำตัวสากลสำหรับผู้ใช้บริการโทรศัพท์เคลื่อนที่ (International Mobile Subscriber Identity; IMSI) รหัสใช้เฉพาะตัว (Personal Identification Number; PIN) รหัสปลดล็อกรหัสใช้เฉพาะตัว (Personal Unblocking Key; PUK) ข้อมูลเข้ารหัสตามความจำเป็นสำหรับอนุญาตให้ผู้ขอรับบริการโทรศัพท์เคลื่อนที่ (รวมถึงคอมพิวเตอร์ที่มีคุณสมบัติทำงานอย่างเดียวกัน) รับบริการตามสิทธิ์ของตน โทรศัพท์เคลื่อนที่ที่ใช้ระบบจีเอสเอ็มจำเป็นต้องมีซิมการ์ด แต่ถ้าใช้ระบบซีดีเอ็มเอ ก็จำเป็นต้องใช้เฉพาะรุ่นใหม่ ๆ เท่านั้น นอกจากนี้ซิมการ์ดยังสามารถใส่ไว้ในกล้องถ่ายรูปและอุปกรณ์อิเล็กทรอนิกส์อื่นได้
ซิมการ์ดถูกกำหนดมาตรฐานครั้งแรกโดยสถาบันมาตรฐานโทรคมนาคมยุโรป มาตรฐานหมายเลข TS 11.11 และทำขึ้นครั้งแรกเมื่อ พ.ศ. 2534 โดยกีเซคเกอุนด์เดฟรีเอนท์ (Giesecke & Devrient) เพื่อใช้ในเครือข่ายโทรศัพท์เคลื่อนที่ของเรดิโอลินยา (Radiolinja) เมื่อมีระบบยูเอ็มทีเอสขึ้น งานกำหนดมาตรฐานจึงย้ายไปยังทรีจีพีพี สืบเนื่องมาจนปัจจุบัน
รูปแบบ
ซิมการ์ดมีได้หลายขนาด โดยขนาดที่ใหญ่ที่สุดมีขนาดเท่าบัตรประจำตัวฝังด้วยแผงวงจรรวม ขนาดที่เล็กลงมา (กำหนดโดย มินิ ไมโคร และนาโน) ใช้ในโทรศัพท์เคลื่อนที่รุ่นที่ใหม่กว่าขึ้นตามลำดับ ปัจจุบันซิมการ์ดนิยมทำไว้บนบัตรขนาดเท่าบัตรประจำตัวแต่มีรอยปรุให้สามารถแยกออกเป็นบัตรขนาดเล็กลงเพื่อสอดลงในตัวเครื่องโทรศัพท์เคลื่อนที่ นอกจากนี้โทรศัพท์เคลื่อนที่บางรุ่นยังมีซิมการ์ดบาง ๆ ฝังไว้กับแผงวงจรพิมพ์ ตารางต่อไปนี้เป็นขนาดของซิมการ์ดที่มีใช้ตั้งแต่อดีตจนถึงปัจจุบัน อักษรย่อ FF คือ form factor หรือตัวประกอบระบุการย่อส่วน ยิ่งมีค่ามาก ขนาดก็เล็กลง
ซิมการ์ดแรกสุดทีมีใช้นั้น มีขนาดเท่ากับบัตรเครดิต สำหรับใช้ติดตั้งกับโทรศัพท์เคลื่อนที่รุ่นเก่าที่มีขนาดใหญ่เทอะทะ ในเวลาต่อมาเมื่อโทรศัพท์เคลื่อนที่มีขนาดเล็กลง จึงมีการย่อส่วนซิมการ์ดลงเป็นซิมการ์ดขนาดมินิ
ซิมการ์ดขนาดไมโคร เป็นซิมการ์ดที่ออกแบบให้เล็กลงจากขนาดมินิ เพื่อใช้สอดลงในอุปกรณ์จำพวกสมาร์ตโฟนซึ่งมีพื้นที่สำหรับรองรับซิมการ์ดน้อยลง เริ่มใช้โดยสถาบันมาตรฐานโทรคมนาคมยุโรปเมื่อ พ.ศ. 2546
ซิมการ์ดขนาดนาโน เริ่มใช้เมื่อวันที่ 11 ตุลาคม พ.ศ. 2555 มีขนาด 12.3 × 8.8 × 0.67 mm โดยลดพื้นที่พลาสติกว่างจากซิมขนาดไมโคร นอกจากนี้ยังลดความหนาลงด้วย จึงทำให้ซิมขนาดมินิและไมโครในปัจจุบันมีขนาดบางกว่าในอดีต เนื่องจากซิมการ์ดขนาดบางและหักง่าย บริษัทโทรศัพท์หลายแห่งยังคงแนะนำให้ใชิซิมการ์ดหนาเท่าเดิม
หมายเหตุ
<references group="ม"/>
เรือบรรทุกเครื่องบินชั้นกราฟเซ็พเพอลีน
เรือบรรทุกเครื่องบินชั้นกราฟเซ็พเพอลีน (Graf Zeppelin-class aircraft carrier) เป็นชั้นของเรือบรรทุกเครื่องบินจำนวนสี่ลำของครีคส์มารีเนอ ตั้งชื่อตามเรือบรรทุกเครื่องบินกราฟเซ็พเพอลีน แต่การสร้างได้ถูกระงับจนสิ้นสุดสงครามโลกครั้งที่สอง
มิสเวิลด์ 2016
มิสเวิลด์ 2016 (Miss World 2016) การประกวดมิสเวิลด์ครั้งที่ 66 จัดขึ้นเมื่อวันที่ 18 ธันวาคม พ.ศ. 2559 ที่ MGM National Harbor วอชิงตัน ดี.ซี. สหรัฐ ผู้เข้าแข่งขันทั้งหมด 117 คนจากทั่วโลกเข้าร่วมการแข่งขันสำหรับมงกุฎ Mireia Lalaguna จากประเทศสเปน มอบตำแหน่งแก่ เอสเตฟานี เดล บาเย จากปวยร์โตรีโก เป็นผู้ครองตำแหน่งมิสเวิลด์ 2016
ตำแหน่งสำคัญ
§ พีเพิลชอยส์
ผู้เข้าประกวด
117 ผู้เข้าร่วมการแข่งขันใน มิสเวิลด์ 2016:
ครอสโอเวอร์
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :
อเมเนโมเพต (พระราชธิดาในทุตโมสที่สี่)
อเมเนโมเพต เป็นเจ้าหญิงชาวอียิปต์โบราณ ในช่วงราชวงศ์ที่สิบแปด อาจจะเป็นพระราชธิดาของฟาโรห์ทุตโมสที่สี่
พระองค์สิ้นพระชนม์ในระหว่างรัชสมัยของฟาโรห์อเมนโฮเตปที่สาม ต่อมามัมมี่ของพระองค์ถูกฝังอยู่ใน Sheikh Abd el-Qurna พร้อมกับเจ้าหญิงอีกหลายพระองค์ เช่น เจ้าหญิงเธียอา และ เจ้าหญิงเพเตปิฮู และมีพระศพพระนัดดาของพระองค์ เจ้าหญิงเนเบตเธียอา และ เจ้าหญิงทาทาอู, เฮนูตินู, เมริทพทาห์, ซิตฮอริ และ วิไอย์ หลุมฝังศพถูกค้นพบในปี พ.ศ. 2400
เธียอา (พระราชธิดาในทุตโมสที่สี่)
เธียอา เป็นเจ้าหญิงชาวอียิปต์โบราณแห่งราชวงศ์ที่สิบแปด พระองค์เป็นพระราชธิดาของฟาโรห์ทุตโมสที่สี่ พระองค์ได้รับการตั้งพระนามตามพระอัยยิกาของพระองค์
มีข้อสันนิษฐานว่าพระองค์คือเจ้าหญิงที่ปรากฏบนภาพวาดในสุสานของโซเบ๊คโฮเทป (ทีที 63) และมีโถคาโนปิกของพระองค์ถูกพบในหุบเขาราชินี
พระองค์สิ้นพระชนม์ในระหว่างการครองราชย์ของฟาโรห์อเมนโฮเทปที่สาม ซึ่งเป็นพระเชษฐาของพระองค์ ตอนนี้ยังไม่ทราบสถานที่ฝังศพเดิมของพระองค์ พระศพของพระองค์ถูกฝังอยู่ในราชวงศ์ที่ยี่สิบเอ็ดใน Sheikh Abd el-Qurna พร้อมกับมัมมี่ของเจ้าหญิงอีกหลายพระองค์ เช่น อเมนเนโมเพต และ เพเตปิฮู ซึ่งอาจเป็นพระขนิษฐาของพระองค์ เจ้าหญิงเนเบตธีอา เป็นพระราชนัดดาของพระองค์และเจ้าหญิงทาทาอู, เฮนูตินู, เมริทพทาห์, ซิทฮอริ และ วิไอย์ หลุมฝังศพถูกค้นพบในปี พ.ศ. 2400
ทัศนียภาพของเสียง
R. Murray Schafer ให้นิยามทัศนียภาพของเสียง (อังกฤษ:Soundscape) ไว้ว่า ทัศนียภาพของเสียง คือ เสียงหรือการรวมกันของเสียงที่เกิดขึ้นจากสิ่งแวดล้อมสรรค์สร้างที่อยู่แวดล้อม การศึกษาทัศนียภาพของเสียงเป็นหัวข้อย่อยของระบบนิเวศเชิงเสียง โดยสามารถหมายถึงสภาพแวดล้อมเชิงเสียงตามธรรมชาติ (กล่าวคือเสียงธรรมชาติ ประกอบด้วยเสียงสัตว์ เสียงลมฟ้าอากาศ หรือเสียงอื่นๆ) และเสียงสภาพแวดล้อมโดยฝีมือมนุษย์ (ผ่านทางงานนิพนธ์ดนตรีหรือการออกแบบเสียง, หรือผ่านทางกิจกรรมอื่นๆ ของมนุษย์ รวมไปถึงการสนทนา การทำงาน และเสียงเครื่องจักรกลซึ่งเป็นผลเนื่องมาจากการใช้เทคโนโลยีเชิงอุตสาหกรรม)
ฟรังซึซีญา
ฟรังซึซีญา (francesinha; ) เป็นแซนด์วิชชนิดหนึ่งตามแบบฉบับของอาหารโปรตุเกสสมัยใหม่ มีต้นกำเนิดจากเมืองโปร์ตูในช่วงกลางคริสต์ศตวรรษที่ 20
ฟรังซึซีญาประกอบด้วยขนมปังปิ้งใส่ไส้ที่เป็นไส้กรอกและเนื้อสัตว์ต่าง ๆ เช่น ไส้กรอกท้องถิ่น แฮม มอร์ตาเดลลาไส้มะกอกออลิฟ เนื้อวัวหรือเนื้อหมูทอด จากนั้นหุ้มตัวแซนด์วิชด้วยเนยแข็งแผ่น อบในเตาอบเฉพาะไฟบนให้เนยแข็งพอละลาย นำออกมาราดซอสเผ็ดที่มีส่วนผสมของเบียร์ มะเขือเทศบด และเครื่องเทศ (ตัวแซนด์วิชอาจมีมากกว่าหนึ่งชั้น หรืออาจเพิ่มไข่ดาวไว้ด้านบนก่อนราดซอสก็ได้) โดยทั่วไปนิยมเสิร์ฟอาหารจานนี้กับเฟรนช์ฟรายส์และเบียร์
ฟรังซึซีญายังมีรูปแบบที่ต่างออกไปอีก เช่น ฟรังซึซีญาปอวูวา (francesinha poveira) ซึ่งใช้ขนมปังและซอสอีกประเภทหนึ่งและใช้มือหยิบกินได้อย่างสะดวก
ฤดูพายุไต้ฝุ่นแปซิฟิก พ.ศ. 2531
'''ฤดูพายุไต้ฝุ่นแปซิฟิก พ.ศ. 2531''' เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2531 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนพฤษภาคมถึงเดือนพฤศจิกายน วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2531) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
รายชื่อพายุ
ในฤดูกาลนี้มีชื่อถูกใช้ไปทั้งสิ้น 26 ชื่อ โดยศูนย์เตือนไต้ฝุ่นร่วมเป็นผู้ตั้งชื่อให้กับพายุหมุนเขตร้อนเหล่านี้ เมื่อระบบดังกล่าวมีความรุนแรงถึงระดับพายุโซนร้อนแล้ว รายชื่อเหล่านี้เป็นชุดรายชื่อฉบับแก้ไข เริ่มใช้มาตั้งแต่ปี พ.ศ. 2522
การถอนชื่อ
เนื่องจากพายุไต้ฝุ่นยูนซัง และ โยนิง สร้างความเสียหายและทำให้มียอดผู้เสียชีวิตจำนวนมากในประเทศฟิลิปปินส์ PAGASA จึงถอนชื่อ ยูนซัง และ โยนิง ออกจากชุดรายชื่อ และเลือกชื่อ ยูลเปียง (Ulpiang) และ เยร์ลิง (Yerling) มาใช้แทนตามลำดับ
ผลกระทบ
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งวันสากล ภายในปี พ.ศ. 2530 ตารางนี้ยังมีภาพรวมของความรุนแรงของระบบ ระยะเวลา บริเวณที่มีผลกระทบกับแผ่นดิน และจำนวนความเสียหายหรือจำนวนผู้เสียชีวิตใด ๆ ที่เกี่ยวข้องกับระบบพายุ ส่วนตัวเลขมูลค่าความเสียหายถูกปรับเป็นค่าเงินดอลลาร์สหรัฐ ค.ศ. 1988 (พ.ศ. 2531)
วิทยาธร ภัฏฏาจารย์
วิทยาธร ภัฏฏาจารย์ (বিদ্যাধর ভট্টাচার্য; Vidyadhar Bhattacharya, 1693-1751) เป็นหัวหน้าสถาปนิกและผู้วางผังนครชัยปุระในรัฐราชสถาน วิทยาธรเป็นชาวเบงกาล เกิดที่เมืองไนหตี ที่ซึ่งปัจจุบันอยู่ในรัฐเบงกอลตะวันตก เขาเคยทำงานเป็นออดิตประจำรัฐอาเมร์ ก่อนที่จะได้รับเกียรติโดยมหาราชาสไว ชัย สิงห์ ที่สองในปี 1727 ให้ออกแบบสร้างนครชัยปุระ ผังนครชัยปุระที่วิทยาธรออกแบบใช้หลักการของศิลปศาสตร์ และ วาสตุศาสตร์
บีฟานา
บีฟานา (bifana) เป็นแซนด์วิชชนิดหนึ่งที่นิยมรับประทานกันทั่วประเทศโปรตุเกส หนังสือพิมพ์ เดอะซิดนีย์มอร์นิงเฮรัลด์ ระบุว่าอาหารจานนี้เป็น "ความภาคภูมิใจอย่างหนึ่งของชาติ" ในโปรตุเกส ส่วนเว็บไซต์ เทสต์แอตลัส รายงานว่าอาหารจานนี้อาจปรากฏขึ้นครั้งแรกในเมืองเว็งดัชนอวัชทางตอนกลางของประเทศ
บีฟานามีจำหน่ายในงานเทศกาลต่าง ๆ ที่จัดขึ้นทั่วประเทศ โดยทั่วไปถือว่าเป็นอาหารราคาถูกที่ทำได้ง่ายและรวดเร็ว แมคโดนัลด์ในโปรตุเกสจำหน่ายอาหารจานนี้ในรูปแบบที่เรียกว่า แมคบีฟานา
อะพอลโล 14
ยานอะพอลโล 14 เป็นยานอวกาศลำที่ 8 ในโครงการอะพอลโลขององค์การนาซาที่มีมนุษย์เดินทางไปด้วย และเป็นยานลำที่ 3 ที่นำมนุษย์อวกาศลงบนพื้นผิวดวงจันทร์
วัดปรินายกวรวิหาร
วัดปรินายกวรวิหาร เป็นพระอารามหลวงชั้นตรี ชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในแขวงบ้านพานถม เขตพระนคร กรุงเทพมหานคร
ประวัติ
เดิมวัดนี้ชื่อ วัดพรหมสุรินทร์ สร้างขึ้นในปี พ.ศ. 2353 (สมัยพระบาทสมเด็จพระพุทธเลิศหล้านภาลัย) โดยเจ้าพระยาบดินทรเดชา (สิงห์ สิงหเสนี) ขณะมีบรรดาศักดิ์เป็นพระพรหมสุรินทร์ จึงตั้งชื่อวัดตามราชทินนามในขณะนั้น วัดได้รับการบูรณปฏิสังขรณ์โดยผู้สร้างวัดในสมัยพระบาทสมเด็จพระนั่งเกล้าเจ้าอยู่หัว หลังจากกลับจากราชการสงครามกับญวนที่เขมร แต่ไม่ทันสำเร็จก็ถึงแก่อสัญกรรมเสียก่อน พระบาทสมเด็จพระนั่งเกล้าเจ้าอยู่หัวจึงโปรดเกล้าฯ ให้รับไว้เป็นพระอารามหลวงและสร้างต่อจนแล้วเสร็จและพระราชทานนามใหม่ว่า วัดปรินายก เพื่อเป็นอนุสรณ์แด่เจ้าพระยาบดินทรเดชาซึ่งดำรงตำแหน่งสมุหนายก ณ ขณะนั้น คำว่า ปรินายก มาจากคำว่า ปรินายกรตน แปลว่า "ขุนพลแก้วคู่บารมีมหาจักรพรรดิราช"
อาคารเสนาสนะ
ศาลาการเปรียญเป็นตำหนักของพระราชวงศ์ เป็นของเก่าในสมัยพระบาทสมเด็จพระจุลจอมเกล้าเจ้าอยู่หัว ซ่อมปรับปรุง พ.ศ. 2497 หอระฆังในวัดสร้างเมื่อ พ.ศ. 2464 วัดมีสำนักวิปัสสนากรรมฐาน ประกอบด้วยเรือนไม้หลายหลัง มีกุฏิสงฆ์จำนวน 18 หลัง
สุมณทิพย์ ชี
สุมณทิพย์ ชี (สกุลเดิม: เหลืองอุทัย; เกิด 16 กันยายน พ.ศ. 2531) ชื่อเล่น กุ๊บกิ๊บ เป็นนักแสดง นักร้อง และพิธีกรหญิงชาวไทย มีชื่อเสียงจากการเป็นอดีตแฟนของมาริโอ้ เมาเร่อ ซึ่งเป็นนักแสดงเช่นกัน
ประวัติ
สุมณทิพย์ เหลืองอุทัย เกิดเมื่อวันที่ 16 กันยายน พ.ศ. 2531 เป็นบุตรของมณฑล เหลืองอุทัย กับชนาภา ชินชวนิช บิดารับราชการตำรวจ ส่วนมารดาเป็นแม่บ้าน เธอมีพี่ต่างบิดาห้าคนจากการสมรสครั้งก่อนของมารดา ขณะอายุราว 6-7 ขวบ บิดาและมารดาหย่าร้างกัน เธอจึงอยู่ในการดูแลของมารดามาโดยตลอด โดยเธอและครอบครัว​ นับถือศาสนาคริสต์นิกายโรมันคาทอลิก
เข้ารับการศึกษาระดับปฐมวัยจากโรงเรียนพระหฤทัยดอนเมือง, ระดับประถมศึกษาจากโรงเรียนเซนต์ฟรังซีสเซเวียร์ เมืองทองธานี (ป. 3-5), โรงเรียนเทพอักษร (ป. 5-6), ระดับมัธยมศึกษาจากโรงเรียนเซนต์ปอลหนองคาย (ม. 1), โรงเรียนเซนต์โยเซฟ บางนา (ม. 2), โรงเรียนอัสสัมชัญอุบลราชธานี (ม. 3) และโรงเรียนอัสสัมชัญพาณิชยการ (ม. 4-6) เคยศึกษาอยู่ที่คณะมนุษยศาสตร์ เอกสื่อสารมวลชน มหาวิทยาลัยรามคำแหง ต่อมาได้ลงเรียนใหม่ในคณะนิติศาสตร์ มหาวิทยาลัยรามคำแหง
สุมณทิพย์มีผลงานในวงการบันเทิงอย่าง ทั้งการถ่ายโฆษณาโครงการทูบีนัมเบอร์วัน และโฆษณาพิซซ่า จนถึงถ่ายแบบนิตยสาร และยังเคยเล่นในมิวสิกวิดีโอของวงไอน้ำและวงสิงห์เหนือเสือใต้ ทั้งเคยเป็นสมาชิกศิลปินกลุ่มในแนวเพลงแบบฮิปฮอป แดนซ์ ภายใต้ชื่อวงว่าเบบี้ บูทตี้ (Baby Booty) ที่มีเพลงเปิดตัวอย่าง "แหวะ แหวะ" และ "คุก คุก คุก" จากค่ายซาเล้งการดนตรีของปฏิวัติ เรืองศรี หลังจากนั้นจึงมีผลงานในการแสดงละครเรื่องแรกกับทางสถานีโทรทัศน์ไทยทีวีสีช่อง 3 กับค่ายเมคเกอร์กรุ๊ป เรื่อง เงารักลวงใจ
สุมณทิพย์เคยคบหาดูใจกับมาริโอ้ เมาเร่อ มาเป็นเวลานานถึง 10 ปี จนช่วงปี พ.ศ. 2558 เธอคบหากับธรรศภาคย์ ชี และตั้งครรภ์กับเขาหลังจากคบหาไม่นานนัก ทั้งสองสมรสกันด้วยพิธีอย่างศาสนาคริสต์ตามที่เธอนับถือเมื่อวันที่ 23 มกราคม พ.ศ. 2559 ณ โบสถ์เซ็นหลุยส์ มารี เดอ มงฟอร์ ภายในมหาวิทยาลัยอัสสัมชัญ และจัดพิธีสมรสแบบไทยและจีนเมื่อวันที่ 6 มีนาคมปีเดียวกัน โดยทั้งสองได้จดทะเบียนสมรส ซึ่งสุมณทิพย์ใช้ชื่อสกุลสามี และจดทะเบียนสมรสที่ไต้หวันด้วย เธอมีบุตรสาวคือ พอลลีน่า ชี (ชื่อเล่น เป่าเปา) เกิดเมื่อวันที่ 23 มิถุนายน พ.ศ. 2559 และลาลิน่า ชี (ชื่อเล่น เป่าเป้ย์) เกิดเมื่อวันที่ 8 พฤษภาคม พ.ศ. 2563
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
เกรปคุง
เกรปคุง (16 เมษายน ค.ศ. 1996 – 12 ตุลาคม ค.ศ. 2017) เป็นเพนกวินฮัมโบลต์ (Spheniscus humboldti) ในสวนสัตว์โทบุซึ่งตั้งอยู่ที่จังหวัดไซตามะ ประเทศญี่ปุ่น เขากลายเป็นที่รู้จักไปทั่วโลกจากความสัมพันธ์ระหว่างเขากับป้ายคัตเอาต์ซึ่งเป็นตัวละครจากการ์ตูนอนิเมะชุดเรื่องเคะโมะโนะเฟรนด์ส ใน ค.ศ. 2017 เกรปคุงเริ่มมีปัญหาด้านสุขภาพในช่วงต้นเดือนตุลาคมและทางสวนสัตว์ได้ประกาศว่าเกรปคุงได้เสียชีวิตเมื่อวันที่ 12 ตุลาคม ค.ศ. 2017
ชีวิตช่วงต้น
เกรปคุงเกิดที่สวนสัตว์ฮามูระที่โตเกียวใน ค.ศ. 1996 ชื่อของเขา (grape แปลว่า "องุ่น") มาจากสีของวงแหวนที่ติดไว้บนปีกเพื่อระบุตัวตนซึ่งมีสีม่วง ส่วนคำว่า "คุง" เป็นคำลงท้ายชื่อที่ใช้เรียกผู้ชายที่มีอายุน้อยกว่าในภาษาญี่ปุ่นรวมถึงนิยมใช้สำหรับสัตว์เลี้ยงตัวผู้เช่นกัน เขาถูกย้ายไปยังสวนสัตว์โทบุพร้อมกับคู่ของเขาชื่อมิโดริใน ค.ศ. 2007 หลังจากความสัมพันธ์เป็นเวลานานกว่าสิบปี มิโดริแยกไปคบกับเพนกวินที่มีอายุน้อยกว่า ทำให้เกรปคุงเริ่มแยกตัวออกจากฝูงเพนกวินตัวอื่น ๆ
ความสัมพันธ์กับป้ายคัตเอาต์ตัวละครอนิเมะ
ในเดือนเมษายน ค.ศ. 2017 สวนสัตว์โทบุติดตั้งป้ายคัตเอาต์ตัวละครจากการ์ตูนอนิเมะชุดยอดนิยมเรื่องเคะโมะโนะ เฟรนด์สรอบบริเวณสวนสัตว์เพื่อดึงดูดผู้เข้าชม ป้ายคัตเอาต์ที่ตั้งอยู่ในรั้วของเกรปคุงคือฮูลูลู ตัวละครเพนกวินฮัมโบลต์ในรูปแบบมนุษย์ เกรปคุงจ้องมองป้ายคัตเอาต์เป็นเวลาหลายชั่วโมง และพยายามที่จะไปใกล้กับป้ายคัตเอาต์ซึ่งถูกวางไว้บนหินสูง ผู้ดูแลสัตว์ต้องนำเกรปคุงออกจากบริเวณป้ายคัตเอาต์ในช่วงเวลาหนึ่งของวันเพื่อให้เขาได้กินอาหาร สื่อมวลชนต่าง ๆ ระบุถึงเกรปคุงว่ากำลัง "ตกหลุมรัก"    และสวนสัตว์ได้ออกแบบเครื่องดื่มที่เรียกว่า "เลิฟวิงเกรป" (Loving Grape) โดยอธิบายว่าเป็น "การหลอมรวมอย่างสมบูรณ์" ของความสัมพันธ์ของเกรปคุงกับความรักของเขา
ความรักของเกรปคุงที่มีต่อป้ายคัตเอาต์ทำให้เขามีชื่อเสียงและสร้างฐานแฟนคลับทั่วโลกบนอินเทอร์เน็ต  อิกูโกะ ชิกูตะ นักพากษ์ผู้ให้เสียงฮูลูลูเข้าพบกับเกรปคุงซึ่งเป็นส่วนหนึ่งของการศึกษาเกี่ยวกับเพนกวิน มีการวางแผนจัดงานฉลองให้กับเกรปคุงแต่สุขภาพของเขาเริ่มแย่ลงในเดือนตุลาคม และสวนสัตว์ได้ประกาศการเสียชีวิตของเขาในวันที่ 12 ตุลาคม เจ้าหน้าที่ของสวนสัตว์ได้สร้างศาลขนาดเล็กเพื่อเป็นเกียรติแก่เขา และผู้มาเยือนหลายรายได้เข้าชมรั้วของเพนกวินและวางช่อดอกไม้ ผู้ใช้สื่อสังคมต่าง ๆ ได้แสดงการระลึกถึงด้วยการติดแฮชแท็กว่า #grapekun และโพสต์ภาพประกอบของเกรปคุงและฮูลูลูจำนวนมาก ในเดือนมกราคม ค.ศ. 2018 สวนสัตว์โทบุได้ติดตั้งป้ายคัตเอาต์ใหม่ในรั้วของเพนกวินเป็นภาพประกอบของฮูลูลูและเกรปคุงยืนเคียงข้างกัน
การทัพแอฟริกาตะวันออก
การทัพแอฟริกาตะวันออกเป็นการสู้รบในแอฟริกาตะวันออกในสงครามโลกครั้งที่สองโดยฝ่ายสัมพันธมิตร ส่วนใหญ่มาจากจักรวรรดิอังกฤษ เข้าต่อกรกับกองกำลังฝ่ายอักษะ ซึ่งส่วนมาจากอิตาลีของอาณานิคมอิตาลีแอฟริกาตะวันออก (Africa Orientale Italiana or AOI), ในช่วงระหว่างเดือนมิถุนายน ค.ศ. 1940 และเดือนพฤศจิกายน ค.ศ. 1941 กองกำลังของกองบัญชาการตะวันออกกลางบริติช รวมทั้งหน่วยทหารจากสหราชอาณาจักรและอาณานิคมแอฟริกาตะวันออกของบริติช, บริติชโซมาลิแลนด์, บริติชแอฟริกาตะวันตก จักรวรรดิอินเดีย โรดีเชียเหนือ ไนแอซาแลนด์ ปาเลสไตน์ในอาณัติ แอฟริกาใต้ โรดีเชียใต้ และซูดานได้เข้าร่วมในการทัพเช่นกัน กองกำลังทหารนอกแบบของเอธิโอเปียและฝรั่งเศสเสรี และกองกำลัง Publique ของเบลเยียมได้เข้าร่วมด้วยเช่นกัน
แอฟริกาตะวันออกอิตาลีได้รับการป้องกันโดยกองกำลังอิตาลีของกองบัญชาการกองทัพอิตาลีแอฟริกาตะวันออก (Comando Forze Armate dell'Africa Orientale Italiana) ซึ่งหน่วยทหารจาก Regio Esercito (กองทัพบกอิตาลี) Regia Aeronautica(กองทัพอากาศอิตาลี) และ Regia Marina (กองทัพเรืออิตาลี) มีราวประมาณ 200,000 นาย  Regio Corpo Truppe Coloniali จากอะบิสซิเนีย (เอธิโอเปีย) ที่อิตาลียึดครอง อิตาลีเอริเทรีย และอิตาลีโซมาลิแลนด์ นำโดยเจ้าหน้าที่นายทหารอิตาลีและทหารอิตาลีที่ไม่ใช่ชั้นสัญญาบัตร 70,000 นายได้เข้าประจำการและกองกำลังเสริม กองร้อยยานยนต์เยอรมัน (Compagnia Autocarrata Tedesca) ได้เข้าสู้รบภายใต้กองบัญชาการอิตาลี
สงครามได้เริ่มต้นขึ้น เมื่อวันที่ 31 มิถุนายน ค.ศ. 1940 ด้วยการตีโฉบฉวยทางอากาศของอิตาลีบนฐานทัพของฝูงบินที่ 1 ของกองทัพอากาศอังกฤษโรดีเชียใต้ (237 (Rhodesia) Squadron RAF) ที่ Wajir ในรัฐอารักขาแอฟริกาตะวันออกและดำเนินต่อไปจนกระทั่งกองกำลังอิตาลีได้ถูกผลักดันกลับจากเคนยาและซูดาน ตลอดถึงโซมาเลีย เอริเทีย และเอธิโอเปียในค.ศ. 1940 และช่วงต้นปี ค.ศ 1941 กองกำลังอิตาลีที่เหลืออยู่ในอิตาลีแอฟริกาตะวันออกได้ยอมจำนนหลังจากยุทธการที่กอนดาร์ในเดือนพฤศจิกายน ค.ศ. 1941 ยกเว้นกลุ่มกองกำลังเล็กๆที่ได้ต่อสู้รบเยี่ยงกองโจรในเอธิโอเปียต่อกรกับหน่วยทหารบริติชจนกระทั่งได้สงบศึกที่คาซีเบีย (3 กันยายน ค.ศ. 1943) ได้จบสงครามระหว่างอิตาลีและฝ่ายสัมพันธมิตร การทัพแอฟริกาตะวันออกเป็นชัยชนะทางยุทธศาสตร์ครั้งแรกของฝ่ายสัมพันธมิตร แต่ได้ถูกบดบังด้วยความพ่ายแพ้ของบริติชในยุทธการที่กรีซและยุทธการเกาะครีต
การทัพปราบอ้วนสุด
การทัพปราบอ้วนสุด (Campaign against Yuan Shu) เป็นการทัพเพื่อปราบปรามที่เกิดขึ้นในช่วงระหว่างปี ค.ศ. 197 และ 199 ในยุคปลายราชวงศ์ฮั่นตะวันออก การทัพครั้งนี้ถูกริเริ่มขึ้นโดยราชสำนักของราชวงศ์ฮั่นเพื่อต่อกรกับขุนศึกนามว่า อ้วนสุด ภายหลังจากอ้วนสุดได้ประกาศตนเองว่าเป็น"โอรสแห่งสวรรค์" ซึ่งการกระทำครั้งนี้จึงถูกมองว่าเป็นกบฏต่อพระเจ้าเหี้ยนเต้ จักรพรรดิองค์ปัจจุบันที่ปกครองอยู่ การทัพครั้งนี้สิ้นสุดลงด้วยความพ่ายแพ้ของอ้วนสุดและการล่มสลายของราชวงศ์ Zhong ที่เขาได้ก่อตั้งขึ้น
การปกครองครั้งแรกในลำหยงและเฉินหลิว
ตราหยกแผ่นดิน สัญลักษณ์ของอำนาจจักรพรรดิซึ่งสูญหายไปในลั่วหยางเมื่อครั้งที่ตั๋งโต๊ะเผาเมือง ซุนเกี๋ยน หนึ่งในสมาชิกของแนวร่วมพันธมิตรต่อต้านตั๋งโต๊ะได้พบตราหยกแผ่นดินเข้าโดยบังเอิญในซากปรักหักพังของลั่วหยางและเก็บไว้กับตัวเขาเอง ซุนเกี๋ยนเป็นแม่ทัพภายใต้สังกัดของอ้วนสุดในช่วงเวลานั้น เมื่ออ้วนสุดทราบว่า ซุนเกี๋ยนได้ตราหยกแผ่นดินเข้า จึงจับภรรยาของซุนเกี๋ยนเป็นตัวประกันและบีบบังคับให้ซุนเกี๋ยนส่งตราหยกแผ่นดินมาให้กับเขา
อ้วนสุดได้ตั้งฐานบัญชาการในเมืองลำหยง ปี ค.ศ. 189 แต่ภายหลังจากพบความปราชัยในยุทธการที่ซงหยง (ค.ศ. 191) ซึ่งซุนเกี๋ยน แม่ทัพฝีมือดีของเขาได้ถูกสังหาร เขาจึงถอนกำลังไปยังเฉินหลิวในด้านตะวันออก และเริ่มขยายอิทธิพลใน Yang Province ในปี ค.ศ. 192 ด้วยความพ่ายแพ้อย่างย่อยยับด้วยน้ำมือของอ้วนเสี้ยวและโจโฉ ทำให้อ้วนสุดถูกบีบบังคับให้หลบหนีและย้ายฐานที่มั่นไปยังฉิวฉุนในจิ่วเจียง(ปัจจุบันคือ Shouxian มณฑลอานฮุย) ทางตอนใต้ของริมฝั่งแม่น้ำหวยเหอ
เถลิงอำนาจในฉุนฉิว
ตั้งแต่ปี ค.ศ. 193 เป็นต้นมา ซุนเซ็ก ลูกชายคนโตและทายาทของซุนเกี๋ยนได้เริ่มพิชิตดินแดนในเจียงตง(ซึ่งเป็นของเล่าอิ้ว) ในนามของอ้วนสุด ด้วยความสำเร็จเหล่านี้ทำให้อ้วนสุดเป็นหนึ่งในขุนศึกที่มีอำนาจมากที่สุดในแผ่นดินจีน ตราบเท่าที่ซุนเซ็กและนายทหารคนอื่น ๆ ยังคงจงรักภักดีต่อเขา อ้วนสุดไม่ประสบความสำเร็จในการขยายอำนาจในซีจิ๋ว ซึ่งเขาต่อสู้รบกับเล่าปี่และลิโป้ ภายหลังจากเป็นพันธมิตรกับอ้วนสุดในช่วงสั้น ๆ ในปี ค.ศ. 196 แต่กลับทรยศหักหลังเขาอีกครั้งและขับไล่เขาให้กลับไปยังฉุนฉิว
ถึงกระนั้น อ้วนสุดได้เข้าใจว่าการควบคุมแผ่นดินจีนทางตอนใต้นั้นยังปลอดภัย เมื่อได้ทราบว่าโจโฉได้พาพระเจ้าเหี้ยนเต้มาอยู่ภายใต้การคุ้มครองและควบคุมของเขาในฤดูใบไม้ร่วง ปี ค.ศ. 196 และเสด็จพาไปยังฮู่โต๋ อ้วนสุดจึงรู้สึกว่าถึงเวลาแล้วที่จะต้องเคลื่อนไหว ในต้นปี ค.ศ. 197 เขารีบประกาศตัวเองเป็น"โอรสแห่งสวรรค์" (เช่นเดียวกับจักรพรรดิ) โดยเริ่มก่อตั้งราชวงศ์ Zhong (仲) ขึ้นมาใหม่ในหวยหนาน การกระทำของอ้วนสุดไม่รับการสนับสนุนและถูกมองว่าเป็นกบฏต่อจักรพรรดิ ทำให้ซุนเซ็กต้องตัดความสัมพันธ์กับเขา ตอนนี้เหล่าขุนศึกต่าง ๆ มีเหตุผลอย่างชัดเจนในการโจมตีเขตปกครองของอ้วนสุดและประกาศว่าเป็นกบฏ ราชสำนักที่อยู่ภายใต้การควบคุมของโจโฉได้ออกคำสั่งให้ซุนเซ็กและลิโป้ กระทำการอย่างแข็งกร้าวกับอ้วนสุด ซุนเซ็กเป็นพันธมิตรกับโจโฉ แต่ยังคงตั้งตนเป็นอิสระ
ระยะช่วงแรก
เมื่อได้ทราบข่าวว่า อ้วนสุดได้ประกาศตัวเองเป็น"โอรสแห่งสวรรค์" ซุนเซ็กได้ส่งสารไปหางอเก๋ง ผู้เป็นลุงและซุนเปิน ลูกพี่ลูกน้องของเขา ซึ่งทั้งสองต่างทำงานรับใช้ให้แก่อ้วนสุดในฐานะกุนซือและแม่ทัพ ให้พวกเขาตีตัวออกห่างจากอ้วนสุดและมาเข้าร่วมกับตน ทั้งงอเก๋งและซุนเปินก็ทำตามคำเรียกร้องและแปรพักตร์มาอยู่กับเขา ผลที่ตามมาคือ อ้วนสุดสูญเสียกองเหลงและดินแดนที่ซุนเซ็กยึดครองในเจียงตง ทำให้ลดอิทธิพลของเขาในแผ่นดินจีนตอนใต้ลงอย่างมาก ในขณะเดียวกับ ลิโป้ได้เอาชนะกองกำลังของอ้วนสุดจากทางตอนเหนือของแม่น้ำหวยเหอ และปล้นสะดมในพื้นที่แห่งนี้ ในความพยายามที่จะกอบกู้สถานการณ์ อ้วนสุดได้ส่งกองทัพไปบุกเมืองเฉิน แต่กลับพ่ายแพ้ให้กับกองทัพฮั่นที่นำโดยโจโฉ ในฤดูใบไม้ร่วง ปี ค.ศ. 197 โจโฉได้ยึดครองดินแดนทางตอนเหนือของแม่น้ำหวยเหอเอาไว้ทั้งหมด ในขณะที่ดินแดนที่เหลืออยู่ของอ้วนสุดต่างประสบภัยแล้งและเก็บเกี่ยวไม่ได้เลยทำให้อำนาจลดลงกว่าเดิม
ลิโป้แปรพักตร์และพ่ายแพ้
เมื่ออิทธิพลของอ้วนสุดได้เหลือน้อยเต็มทน ความขัดแย้งภายในได้เกิดขึ้นในท่ามกลางสมาชิกของแนวร่วมพันธมิตรที่ก่อตั้งขึ้นเพื่อต่อต้านเขา ลิโป้ได้ถูกขอร้องจากอ้วนสุดให้เข้าโจมตีเล่าปี่ ซึ่งได้รับการสนับสนุนจากโจโฉให้กลับมาต่อสู้รบ ความขัดแย้งครั้งนี้ได้นำไปสู่ยุทธการที่แห้ฝือ ในปี ค.ศ. 198 เป็นการสู้รบระหว่างกองทัพพันธมิตรของโจโฉและเล่าปี่ปะทะกับลิโป้ เมื่อเผชิญกับสถานการที่เลวร้าย ลิโป้จึงหันไปหาอ้วนสุดเพื่อขอความช่วยเหลือ อ้วนสุดทำได้แค่ส่งทหารม้าเพียง 1,000 นายเพื่อไปเสริมกำลังให้กับลิโป้ แต่กองกำลังประสบความพ่ายแพ้ก่อนที่จะไปถึงแห้ฝือ เมื่อความพินาศของลิโป้ดูเหมือนจะหลีกหนีไปไม่ได้ อ้วนสุดจึงส่งสารไปปลุกระดมชนเผ่า Shanyue และหัวหน้าโจรนามว่า Zu Lang (祖郎) เพื่อเข้าโจมตีซุนเซ็ก ซุนเซ็กได้เอาชนะศัตรูและยังคงเสริมสร้างอิทธิพลในเจียงตง ท้ายที่สุด ลิโป้ได้ยอมจำนนและถูกโจโฉประหารชีวิตในวันที่ 7 กุมภาพันธ์ ค.ศ. 199
จุดจบของอ้วนสุด
ในทางกลับกัน อ้วนสุดรู้สึกเป็นทุกข์อย่างมาก ทรัพย์สินสมบัติของเขาว่างเปล่าและทหารของเขาอ่อนแอเกินกว่าจะต้านทานการรุกรานหรือปราบปรามกบฏ ด้วยเหตุนี้ อ้วนสุดจึงตัดสินใจที่จะเผาวังของตนและหลบหนีไปยังเนินเขา Qian ซึ่งอดีตลูกน้องของเขาคือ Lei Bo (雷薄) และ Chen Lan (陳蘭), ได้ซ่อนตัวอยู่ที่แห่งนั้น ซึ่งอย่างไรก็ตาม Lei Bo และ Chen Lan ได้ปฏิเสธที่จะยอมรับอ้วนสุด ดังนั้นอ้วนสุดจึงเขียนจดหมายไปหาอ้วนเสี้ยว พี่ชายของตน โดยให้คำมั่นสัญญาว่าจะมอบตราหยกแผ่นดินให้กับอ้วนเสี้ยว หากช่วยเหลือเขาได้ ด้วยตอบสนองต่อคำเรียกร้อง อ้วนเสี้ยวได้ส่งอ้วนถำ ลูกชายของเขาไปคุ้มกันอ้วนสุดไปยัง Qing Province (บริเวณครอบคลุมมณฑลซานตงในปัจจุบัน) โจโฉได้ส่งเล่าปี่และจูเหลงไปสกัดกั้นอ้วนสุด ในขณะที่อ้วนสุดกำลังเดินทางไปยัง Qing Province อ้วนสุดไม่มีทางเลือกอื่น นอกจากหันหลังหลับไปที่หวยหนาน ในที่สุด อ้วนสุดก็ล้มป่วยตายในเดือนที่หกของปี ค.ศ. 199 ในระหว่างทางในเดินทางกลับสู่เมืองฉุนฉิว
ผลสืบเนื่อง
ครอบครัวของอ้วนสุดได้หนีไปพึ่งพาเล่าชุน ในขณะที่ผู้ติดตามคนอื่น ๆ อย่าง Yang Hong (楊弘) และ Zhang Xun (張勳) ได้วางแผนที่จะยอมจำนนต่อซุนเซ็ก แต่เล่าชุนได้จับกุมและกักขังไว้ที่ลู่เจียง ในปี ค.ศ. 199 ซุนเซ็กได้เอาชนะเล่าชุนและพิชิตลู่เจียง ทำให้ครอบครัวของอ้วนสุดและคนของเขาได้เป็นอิสระ
Aberia (แบรคิโอพอด)
Aberia เป็นสกุลที่สูญพันธุ์แล้วของแบรคิโอพอด พบในชั้นหินยุคออร์โดวิเชียนในจังหวัดฟีนิสแตร์ ประเทศฝรั่งเศส เป็นสัตว์หน้าดินที่เกาะอยู่กับที่ กรองสิ่งแขวนลอยในน้ำเป็นอาหาร
Aberranta
Aberranta เป็นสกุลของโพลีคีทที่เชื่อกันว่ามีความเกี่ยวข้องกับวงศ์ Nerillidae
วอลเลย์บอลชายชิงแชมป์แอฟริกา รุ่นอายุไม่เกิน 23 ปี 2014
วอลเลย์บอลชายชิงแชมป์แอฟริกา รุ่นอายุไม่เกิน 23 ปี 2014 (2014 Men's U23 African Volleyball Championship) จะจัดขึ้นในเมืองชาร์ม เอล-ชีค, ประเทศอียิปต์ ระหว่างวันที่ 7–12 พฤศจิกายน โดยเอา 2 อันดับแรกจะผ่านเข้าสู่การแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2015
ยุทธการที่ฮาร์คอฟครั้งที่ 3
เมื่อกองทัพที่ 6 ของเยอรมันได้ถูกล้อมอยู่ในสตาลินกราด กองทัพแดงได้ทำการโจมตีอย่างต่อเนื่องจากส่วนที่หลงเหลือของกองทัพกลุ่มตอนใต้ เมื่อวันที่ 2 มกราคม ค.ศ. 1943 เมื่อกองทัพแดงได้เริ่มปฏิบัติการดวงดาว (Operation Star) และปฏิบัติการเกลลูป (Operation Gallop) ซึ่งระหว่างเดือนมกราคมและต้นเดือนกุมภาพันธ์ ได้ทำลายการป้องกันของเยอรมันและทำให้โซเวียตได้ยึดฮาร์คอฟ, เบลโกรอด, และคูสค์กลับคืนมาได้ เช่นเดียวกับโวโรชีลอฟกราด (Voroshilovgrad) และ Izium โซเวียตได้รับชัยชนะและได้ทำให้หน่วยทหารโซเวียตได้เข้าร่วมจนขยายตัวมากขึ้น.เมื่อวันที่ 2 กุมภาพันธ์ กองทัพที่ 6 แห่งเยอรมันได้ยอมจำนน กองทัพแดงส่วนกลางของแนวหน้าได้หันเหไปทางตะวันตกและเมื่อวันที่ 25 กุมภาพันธ์ การแผ่ขยายการรุกต่อกรกับกองทัพกลุ่มตอนใต้และกองทัพกลางของเยอรมัน,เดือนของปฏิบัติการอย่างต่อเนื่อง อย่างไรก็ตามได้รับผลกระทบอย่างหนักของกองทัพโซเวียตและกองพลบางส่วนได้ลดลงถึง 1,000–2,000 หน่วยรบที่มีประสิทธิภาพ.เมื่อวันที่ 19 กุมภาพันธ์ จอมพลแอริช ฟอน มันชไตน์ได้โจมตีโต้กลับ โดยได้ใช้เหล่ายานเกราะเอสเอสที่ 2และแพนเซอร์ 2 กลุ่ม
กองทัพเวร์มัคท์ได้ทำการโจมตีขนาบข้าง, โอบล้อมรอบ และเอาชนะกองทัพแดงที่เป็นหัวหอกของฮาร์คอฟทางตอนใต้ไว้ได้ ทำให้มันชไตน์ได้เริ่มที่จะรุกครั้งใหม่ที่ฮาร์คอฟที่เหมาะสม เมื่อวันที่ 7 มีนาคม.แม้ว่าจะมีคำสั่งในการโอบล้อมฮาร์คอฟจากทางตอนเหนือ เหล่ายานเกราะเอสเอสได้ตัดสินใจแทนในการเข้าร่วมโดยตรงที่ฮาร์คอฟเมื่อวันที่ 11 มีนาคม ได้นำไปสู่การสู้รบบ้านต่อบ้านเพียงสี่วัน ก่อนที่ฮาร์คอฟจะถูกยึดกลับคืนมาโดยกองพลแพนเซอร์เอสเอสที่ 1 เมื่อวันที่ 15 มีนาคมกองทัพเยอรมันได้ยึดเบลโกรอดกลับคืนมาในสองวันต่อมา ได้สร้างส่วนที่ยื่นออกมาซึ่งในเดือนกรกฎาคม ค.ศ. 1943 ได้นำไปสู่การรบที่คูสค์ การรุกรานของเยอรมันได้ทำให้กองทัพแดงเสียทหารไปประมาณ 9 หมื่นนาย การสู้รบแบบบ้านต่อบ้านในฮาร์คอฟนั้นยังเป็นการหลั่งเลือดโดยเฉพาะอย่างยิ่งของเหล่าแพนเซอร์เอสเอสของเยอรมัน ซึ่งจำนวนประมาณ 4,300 คนถูกฆ่าตายและได้รับบาดเจ็บโดยเวลาปฏิบัติการได้สิ้นสุดลงในช่วงกลางเดือนมีนาคม
แหล่งข้อมูลอื่น
Jump up ^ Cooper (1978), p. 451
โสดเหงาเป็นล็อบสเตอร์
โสดเหงาเป็นล็อบสเตอร์ (The Lobster) เป็นภาพยนตร์ตลกร้ายแนวดิสโทเปียแบบแอบเสิร์ด โดยมี Yorgos Lanthimos เป็นผู้กำกับ ร่วมเขียนบท และร่วมอำนวยการสร้าง ในโลกของภาพยนตร์เรื่องนี้ เหล่าคนโสดจะได้รับโอกาสเป็นเวลา 45 วัน ที่จะหาคู่รักให้พบ ไม่เช่นนั้นจะถูกทำให้กลายเป็นสัตว์ นำแสดงโดย Colin Farrell รับบทหนุ่มที่เพิ่งกลายเป็นโสด ต้องพยายามตามหาใครสักคนเพื่อจะยังคงอยู่เป็นมนุษย์
น้ำเชื่อมน้ำตาลอินเวิร์ต
น้ำเชื่อมน้ำตาลอินเวิร์ต (inverted sugar syrup) บางครั้งเรียก น้ำเชื่อมอินเวิร์ต (invert syrup) หรือ น้ำตาลอินเวิร์ต (invert sugar) เป็นสารผสมมอโนแซ็กคาไรด์สองชนิดคือกลูโคสและฟรักโทส ลักษณะเป็นของเหลวหนืดไม่มีสีถึงสีเหลืองอ่อน มีจุดเดือดสูงกว่า 105 °C มีค่า pH ประมาณ 5–7 ความถ่วงจำเพาะ 1.3–1.4 เตรียมได้จากการให้ความร้อนกับซูโครสและน้ำ เชื่อว่าน้ำตาลอินเวิร์ตมีความหวานกว่าซูโครส และอาหารที่ใช้น้ำตาลนี้ประกอบจะมีความชื้นมากกว่า และเป็นผลึกยากกว่า สาเหตุที่เรียกน้ำตาลอินเวิร์ตมาจากการมีการหมุนระนาบของแสงที่ตรงข้ามกับน้ำตาลปกติ
น้ำตาลอินเวิร์ตเตรียมได้จากปฏิกิริยาไฮโดรไลซิสของซูโครส คือให้ความร้อนแก่สารละลายซูโครสและน้ำเพื่อสลายพันธะระหว่างกลูโคสกับฟรักโทส ตามสมการ สามารถเร่งปฏิกิริยานี้ได้ด้วยการผสมน้ำตาลกับกรดซิตริก หรือโพแทสเซียมไบทาร์เทรตด้วยอัตราส่วนประมาณ 1000:1 และเติมน้ำ เมื่อบางส่วนของสารละลายซูโครสแปรเป็นกลูโคสและฟรักโทส จะเกิดการเปลี่ยนแปลงคุณสมบัติทางเคมีที่เรียกว่าการหมุนระนาบของแสง กล่าวคือเมื่อใช้แสงโพลาไรซ์ส่องผ่านสารละลายซูโครสจะเกิดมุมหมุนที่วัดได้ด้วยเครื่องวัดการโพลาไรซ์ หากส่องแสงโพลาไรซ์ผ่านสารละลายซูโครสบริสุทธิ์จะได้มุมหมุน +66.5° (เครื่องหมายบวกแทนการหมุนไปทางขวาหรือตามเข็มนาฬิกา) แต่หากสารละลายซูโครสมีการไฮโดรไลซ์หรือเปลี่ยนเป็นกลูโคสและฟรักโทสมากขึ้นจะมีมุมหมุนลดลง หากมุมที่แสงโพลาไรซ์ผ่านออกมามีค่าติดลบ มุมนั้นจะทวนเข็มนาฬิกาหรือกลับด้าน (invert) กับสารละลายบริสุทธิ์ โดยสารละลายซูโครสที่ถูกไฮโดรไลซ์อย่างสมบูรณ์จะมีมุมหมุน -19.8° (เครื่องหมายลบแทนการหมุนไปทางซ้ายหรือทวนเข็มนาฬิกา) สาเหตุที่น้ำตาลอินเวิร์ตมีมุมหมุนกลับด้านเกี่ยวข้องกับโครงสร้างของซูโครส กลูโคส และฟรักโทสที่ล้วนแล้วแต่เป็นอิแนนทิโอเมอร์ สเตอริโอไอโซเมอร์ชนิดหนึ่งที่มีการจัดเรียงอะตอมในโครงสร้างสามมิติเหมือนกระจกสะท้อนซึ่งกันและกัน ทำให้สะท้อนแสงที่ส่องผ่านได้มุมคนละด้านกัน วิธีการทดสอบนี้ใช้ในการวัดความเข้มข้นในอุตสาหกรรมน้ำตาล และตรวจหาอัตราส่วนอิแนนทิโอเมอร์ของโมเลกุลไครัลในสารละลาย
น้ำตาลอินเวิร์ตที่ผ่านการไฮโดรไลซิสจะมีปริมาณน้ำในสารน้อย จึงมีอายุการเก็บรักษาที่นานขึ้น น้ำตาลอินเวิร์ตที่ถูกไฮโดรไลซ์บางส่วนที่ประกอบด้วยซูโครส 44% และส่วนอินเวิร์ต 56% จะมีอายุการเก็บรักษาที่ประมาณ 18 เดือน ตัวอย่างอาหารที่เป็นน้ำตาลอินเวิร์ต ได้แก่ น้ำผึ้ง ซึ่งมีคุณสมบัติคล้ายน้ำตาลอินเวิร์ตคือ เป็นสารผสมกลูโคส–ฟรักโทส มีปริมาณน้ำในสารน้อย และมีความเป็นกรดอ่อน แยม ซึ่งเป็นการแปรรูปผลไม้โดยใช้ความร้อน ทำให้น้ำบางส่วนระเหยออกไปเหลือแต่น้ำตาลอินเวิร์ต และกรดในผลไม้ช่วยทำให้แยมมีอายุการเก็บรักษาที่ยาวนานขึ้น และโกลเดนไซรัป ซึ่งได้จากการทำให้น้ำตาลอ้อยหรือน้ำตาลชูการ์บีตบริสุทธิ์ด้วยความร้อน หรือเติมกรดเพื่อสลายพันธะของซูโครส
ไชน์นิงเทียร์ส ครอส วินด์
ไชน์นิงเทียร์ส ครอส วินด์ หรือ ไชน์นิงเทียร์ × วินด์ เป็นแอนิเมชันที่สร้างมาจากเกมเพลย์สเตชัน 2 จำนวน 2 เกม คือ ไชน์นิงเทียร์ส (Shining Tears) และไชน์นิงวินด์ (Shining Wind) ของค่ายเซก้า โดยการกำกับของวาตานาเบะ ฮิโรชิ และได้มีการฉายครั้งแรกที่ญี่ปุ่นในวันที่ 6 เมษายน พ.ศ. 2550
Aberrantidae
สกุล:
เจ้าหญิงลาตูฟูอิเปกา ตูกูอาโฮ
เจ้าหญิงลาตูฟูอิเปกา ตูกูอาโฮ (Princess Lātūfuipeka Tukuʻaho) ทรงเป็นพระราชธิดาพระองค์ใหญ่และพระองค์เดียวใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระอนุชา 2 พระองค์คือ เจ้าชายตูโปอูโตอา อูลูกาลาลา กับ เจ้าชายอาตา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 5
นยินาตีวุ
นยินาตีวุ (நயினாதீவு) หรือ นาคทีปยะ (නාගදීපය) เป็นเกาะเล็ก ๆ ที่มีชื่อเสียง ซึ่งตั้งอยู่นอกชายฝั่งของคาบสมุทรจัฟฟ์นาในจังหวัดเหนือของประเทศศรีลังกา ชื่อของเกาะหมายถึง ชนพื้นเมืองชาวนาคของลังกา
เกาะนี้เป็นที่ตั้งของเทวสถานฮินดู ของวัดนาคปูร์ศนิอัมมัน ซึ่งเป็นส่วนหนึ่งในหกสิบสี่ศักติปีฐที่สำคัญของนิกายศักติในศาสนาฮินดู และเป็นที่ตั้งของพุทธศาสนสถานคือ นาคทีปบุราณมหาวิหาร
Abietinaria inconstans
Abietinaria inconstans เป็นสปีชีส์หนึ่งของไนดาเรียนในวงศ์ Sertulariidae พบในตอนเหนือของมหาสมุทรแปซิฟิก
Abietinella (ไฮโดรซวน)
Abietinella เป็นสกุลหนึ่งของไนดาเรียนในวงศ์ Zygophylacidae มีสมาชิกเดียวคือ Abietinella operculata พบในบริเวณใกล้ทวีปแอนตาร์กติกา
ประเทศโมนาโกในโอลิมปิกเยาวชนฤดูร้อน 2014
ประเทศโมนาโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติโมนาโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศโมนาโกไม่ได้รับเหรียญรางวัล
ยูโด
ผลการแข่งขันดังนี้ :
ประเทศฟินแลนด์ในโอลิมปิกฤดูหนาว 1924
ประเทศฟินแลนด์ เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 17 คน แข่งขัน 6 ชนิดกีฬา
หลิน จื้อหลิง
หลิน จื้อหลิง (ชื่อภาษาอังกฤษ: Lin Chiling) เป็นนางแบบและนักแสดงไต้หวันที่โด่งดังมากจากเรื่อง สามก๊ก ตอน โจโฉแตกทัพเรือ ในบท เสี่ยวเกี้ยว เกิดเมื่อวันที่ November 29, 1974
การศึกษา ประวัติศาสตร์และเศรษฐศาสตร์ตะวันตก Toronto University, Canada มหาวิทยาลัยโตรอนโต แคนาดา
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2014
วอลเลย์บอลหญิงชิงแชมป์แอฟริกา รุ่นอายุไม่เกิน 23 ปี 2014 (2014 Women's U23 African Volleyball Championship) จะจัดขึ้นในเมืองแอลเจียร์, ประเทศแอลจีเรีย ระหว่างวันที่ 7–9 พฤศจิกายน โดยเอา 2 อันดับแรกจะผ่านเข้าสู่การแข่งขันวอลเลย์บอลหญิงชิงแชมป์โลก รุ่นอายุไม่เกิน 23 ปี 2015
เจ้าชายอาตา
เจ้าชายอาตา (Prince Ata) ทรงเป็นพระราชโอรสพระองค์เล็กใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระภคินีและพระเชษฐาร่วมพระอุทรคือ เจ้าหญิงลาตูฟูอิเปกา ตูกูอาโฮ กับ เจ้าชายตูโปอูโตอา อูลูกาลาลา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 4
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี
วอลเลย์บอลชายชิงแชมป์อเมริกาใต้ รุ่นอายุไม่เกิน 23 ปี (Men's U23 South American Volleyball Championship) เป็นการแข่งขันกีฬาสำหรับทีมชาติอายุไม่เกิน 23 ปี และได้รับการบริหารโดยสมาพันธ์วอลเลย์บอลอเมริกาใต้, สมาพันธ์วอลเลย์บอลบราซิล
เถียนมีมี่ รักเธอชั่วนิรันดร์
เถียนมีมี่ รักเธอชั่วนิรันดร์ เป็นละครโทรทัศน์ไทยแนว โรแมนติก-ดราม่า นำแสดงโดย ภพธร สุนทรญาณกิจ, รฐา โพธิ์งาม, สรวิศ บุญมาก, ณัฏฐินี เจียรวนนท์, ณัทธมนกาญจน์ ศรีนิกรโชติ
สวัสดี​] และนักแสดงชั้นนำอีกมากมาย เริ่มออกอากาศตอนแรกวันที่ 15 สิงหาคม พ.ศ. 2559–พ.ศ. 2559 ออกอากาศทุกวันจันทร์-อังคาร เวลา 20.00 - 21.00 น. ทางช่อง ทรูโฟร์ยู ผลิตโดย บริษัท โกลเด้น อายส์ วิว จำกัด โดย บทประพันธ์ของ เขมรินทร์ มารุต นนทพัฒน์ บทโทรทัศน์โดย น้องนุช ชวาลา กำกับการแสดงโดย มารุต สาโรวาท
ฟอกซิต พีดีเอฟ รีดเดอร์
แพลตฟอร์มที่รองรับ
ฟอกซิตใช้งานได้ในแพลตฟอร์มใหม่ ๆ ขณะที่แพลตฟอร์มเก่า ๆ อาจไม่รองรับฟอกซิตอีก เช่น ระบบปฏิบัติการไมโครซอฟต์รุ่นเก่า ๆ อย่างวินโดวส์ 95, วินโดวส์ โมบายล์, วินโดวส์ อาร์ที, และวินโดวส์ โฟน เคยรองรับฟอกซิต แต่ปัจจุบันไม่รองรับแล้ว
แพลตฟอร์มที่รองรับฟอกซิตนั้น มีรายชื่ออยู่ในเว็บไซต์ของฟอกซิตเอง ซึ่งปรากฏว่า รวมถึงวินโดวส์และแมคหลายรุ่น ตลอดจนลินุกซ์รุ่นเก่า ๆ บางรุ่น
สำหรับโทรศัพท์เคลื่อนที่นั้น ใช้ฟอกซิตได้ทั้งในระบบปฏิบัติการแบบแอนดรอยด์และไอโอเอส
ปัญหา
ตัวช่วยติดตั้งฟอกซิตเคยพ่วงมากับโปรแกรมซึ่งไม่น่าจะเป็นที่ต้องการ เช่น แถบเครื่องมือแอสก์ และมัลแวร์ที่ชื่อ โอเพนแคนดี
ในเดือนกรกฎาคม พ.ศ. 2557 ศูนย์อินเทอร์เน็ตสตอร์มรายงานว่า ฟอกซิตสำหรับไอโฟนส่งข้อมูลในโทรศัพท์ไปเก็บไว้ยังเซิร์ฟเวอร์ทางไกลซึ่งตั้งอยู่ในประเทศจีน แม้ผู้ใช้งานจะเลือกให้หยุดสะสมข้อมูลเช่นนั้นแล้วก็ตาม
ฮัคกี ไอเคิลมานน์
ฮัคกี ไอเคิลมานน์ (Hucky Eichelmann; เกิด มีนาคม 1956) เป็นนักกีตาร์คลาสสิกระดับโลกชาวเยอรมัน ที่ใช้ชีวิตส่วนใหญ่ในเอเชีย โดยเฉพาะในประเทศไทย ซึ่งชื่อของเขากลายเป็น "สัญลักษณ์ของกีตาร์คลาสสิก"
การศึกษา
ปริญญาโทที่ State Academy of Music and Dramatic Arts, เมืองชตุทการ์ท ประเทศเยอรมนี
ประวัติ
ไอเคิลมานน์มาจากซูลซ์บวร์ก ในมาร์กเกรฟเลอร์แลนด์ ทางตะวันตกเฉียงใต้ของเยอรมนี เขาอาศัยอยู่ในประเทศไทยตั้งแต่ปี 1979 ซึ่งการบันทึกเสียงเพลงพระราชนิพนธ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร ของเขาทำให้กีตาร์คลาสสิกกลายเป็นเครื่องดนตรีที่ได้รับความนิยม
การทำงานร่วมกัน
ฮัคกีเล่นดนตรีร่วมกับรวี ศังกร (บิดาของนอราห์ โจนส์), ริชาร์ด ฮาร์วีย์ (ผู้ประพันธ์เพลงประกอบภาพยนตร์มหากาพย์เรื่องสุริโยไทและตำนานสมเด็จพระนเรศวรมหาราช และคืนบาป พรหมพิราม), นีน่า คอร์ติ และ Carlos Bonell และนักกีตาร์ชื่อดังมากมาย
ทูไลตส์: ริลูมิโน
Two Lights: Relúmĭno (ฮันกึล : 두개의 빛: 릴루미노, RR: du-gae-eui bich: ril-lu-mi-no) หรือ "Two Rays of Light" เป็นภาพยนตร์สั้น จากประเทศเกาหลีใต้ ความยาว 30 นาที แนวโรแมนติก-ดราม่า อำนวยการสร้างโดย ซัมซุง อิเล็คทรอนิกส์ (Samsung Electronics) ออกฉายเมื่อ 21 ธันวาคม พ.ศ. 2560 ผลงานการกำกับโดย ฮอ จิน-โฮ (Hur Jin-ho) นำแสดงโดยนักแสดงชื่อดัง ฮัน จี-มิน (Han Ji-min) และ พัค ฮยอง-ชิก (Park Hyung-sik)
Two Lights: Relúmĭno เป็นภาพยนตร์การกุศล เพื่อโปรโมตแอปพลิเคชั่นช่วยเหลือผู้มีปัญหาทางสายตาของ ซัมซุง อิเล็คทรอนิกส์ โดยได้รับแรงบันดาลใจมาจากข้อเท็จจริงที่ว่าผู้มีความบกพร่องทางการมองเห็น (visually impaired) ส่วนมากไม่ได้ตาบอดสนิทอย่างที่เข้าใจกัน กว่า 86% ของผู้พิการทางสายตาทั่วโลกสามารถมองเห็นได้เพียงแต่ไม่ชัดเจนเท่านั้น แอปพลิเคชั่น Relumino นี้เป็นโปรเจคที่อยู่ภายใต้ C-lab ของ Samsung ซึ่งนำเทคโนโลยี VR มาช่วยเหลือผู้มีปัญหาทางสายตา
ภาพยนตร์สั้นเรื่องนี้ออกฉายทางเว็บไซต์ และแอปพลิเคชัน ต่างๆ อาทิ Youtube, Vlive, etc. มีคำบรรยายแปลกว่า 17 ภาษาเพื่อให้สามารถรับชมได้ทั่วโลก
เนื้อเรื่องย่อ
Two Lights: Relúmĭno บอกเล่าถึงผู้มีความบกพร่องทางการมองเห็น 2 คน คือ อัน ซู-ยอง (ฮัน จี-มิน) และ ซอ อิน-ซู (พัค ฮยอง-ชิก) ซึ่งพบกันในคลาสเรียนถ่ายภาพสำหรับผู้พิการทางสายตา และมีความรู้สึกดีๆให้และกัน
นักแสดงสมทบ
คิม กี-ชอน รับบทเป็น ฮัน กิ-นัม  (คุณลุงอารมณ์ดี ที่ตาบอดสนิททั้ง 2 ข้าง)
ชิน ชิน-แอ รับบทเป็น โอ คยอง-อา  (คุณป้าใจดี ภรรยาของลุง กิ-นัม  สามารถมองเห็นได้บางส่วน)
แบค ฮเย-วอน รับบทเป็น ยู ซอน-มี  (นักศึกษาอาสาสมัครในชมรมถ่ายภาพ)
นัม แท-บู รับบทเป็น  ชเว วอน-กยู  (นักศึกษาอาสาสมัครในชมรมถ่ายภาพ)
ชเว จี-ยอน รับบทเป็น  รับบทเป็น  จอง อา-อิน  (แม่ของ โด-ฮยอน สายตาปกติ)
มิน คยอง-จิน รับบทเป็น  ยาง-กู  (คุณลุงเพื่อนร่วมงานของ อิน-ซู เป็นคนนำ Relúmĭno มาให้ อิน-ซู ลองใช้)
คิม แจ-รก รับบทเป็น  อาจารย์ในคลาสถ่ายภาพ
คิม คยอง-รัน รับบทเป็น  คุณยายที่พยายามช่วย ซู-ยอง แต่ทำให้ ซู-ยอง ตกใจ
โรงเรียนปากเกร็ด
โรงเรียนปากเกร็ด เป็นโรงเรียนมัธยมศึกษาขนาดใหญ่พิเศษ ประเภทสหศึกษา สำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 3 ตำบลปากเกร็ด อำเภอปากเกร็ด จังหวัดนนทบุรี
ปัจจุบันโรงเรียนปากเกร็ดมีเนื้อที่ 20 ไร่ 1 งาน 96 ตารางวา ประกอบด้วยอาคารเรียน 4 หลัง ศูนย์ฝึกงาน 1 หลัง ศูนย์กีฬา 1 หลัง มีอาคารเฉลิมพระเกียรติ 7 ชั้น อาคารกีฬาอเนกประสงค์ 1 อาคารศิลปะ 1 อาคารเรียนกึ่งถาวร 1 และสระว่ายน้ำ
งานคืนสู่เหย้า
เป็นงานที่จัดขึ้นทุก 2 ปี โดยปีที่จัดขึ้นจะเป็นปีครบรอบอายุที่เป็นเลขคู่ โดยจัดวันที่ 9 ธันวาคม ซึ่งเป็นวันก่อตั้งสถาบัน
สัปดาห์วิชาการ
สัปดาห์วิชาการจัดขึ้นในช่วงประมาณเดือนมกราคมของทุกปี เพื่อให้นักเรียนจัดแสดงผลงานและนอกจากนี้ยังมีกิจกรรมต่าง ๆ ให้นักเรียนเข้าร่วม เช่น การบรรยายโดยวิทยากรรับเชิญ การตอบปัญหา เป็นต้น